Buorit olbmot!

Lea somá oaidnit din buohkaid ja lea stuora illu fas go mii viimmat beassat čoahkkanit Sámi girkobeivviide. Lea viđát  geardde go Sámi girkobeaivvit lágiduvvojit, ja dán vuoru mii leat čoahkkanan dáppe suoma beal Sámis. Norgga girku ja Norgga beale Sámi girkoráđi bealis giitán lágideddjiid go lehpet min deike bovden.

Mii geat leat dáppe boahtit iešguđet guovlluin ja mis leat iešguđetlágan duogáš. Buohkain mis goitge lea juoga oktasaš go leat boahtán deike ávvudit ja ovddidit sámi girkoeallima. Dát lea buorre vejolašvuohta oahpásmuvvat, humadit ja višuneret. Atnet áinnas dan vejolašvuođa.

Bassi dolla – Bassi álbmot lea fáddá dáin girkobeivviin. Dolla lea álo čohkken min. Dat lea liggen min jus mii leat galbmon, dolas leat sáhttán biepmu bassit vai eat nealggo ja dat lea addán midjiide čuovgga go lea seavdnjat. Dáppe Sámi girkobeivviin leat mii čoahkkanan Ipmila sáni birra. Ja Ipmila sátni leage dego dolla. Dat addá midjiide lieggasa ja jeđđehusa go mii galbmot, dat lea min sielu biepmu ja jus eallin orru seavdnjat de Ipmila sátni lea čuovggasin midjiide.

Dáin girkobeivviin leat máŋga logaldallama mat iešguđet ládje guoskkahit fáttá ja mat jáhkkimis nanusmahttet min.

Mu sávaldat lea ahte mii maid muitit dikšut oskku dola go fas lávket iežamet árgabeaivái, vai beaivválaččat atnit muittus mii dat lea dat stuorámus mii addá midjiide lieggasa, sielu biepmu ja čuovgasa.

Daiguin sániiguin sávan buriid girkobeivviid buohkaide.

*Dearvvuđat Sámi girkkobeivviide*

*Anár, borggemánu 5. b. 2022*

*Sara Ellen Anne Eira, Sámi girkkoráđi, Norgga girku, jođiheaddji*

**Norsk:**

Godtfolk!

Det er fint å kunne se dere alle og det er veldig gledelig at vi igjen får mulighet til å samles på Samiske kirkedager. Det er femte gang Samiske kirkedager blir arrangert, og denne gangen er vi samleet her på finsk side av Sápmi. Fra Den norske kirke og fra Samisk kirkeråd takker jeg for at vi er invitert hit.

Vi som er her kommer fra forskjellige plasser, og vi har forskjellig bakgrunn. Likevel har vi alle noe til felles da vi er kommet hit for å feire og fremme samisk kirkeliv. Dette er en god mulighet til å bli kjent, samtale med hverandre og snakke om visjoner. Bruk gjerne den muligheten.

Hellig ild, hellig folk – er tema disse kirkedagene. Ilden har alltid samlet oss. Den har varmet oss om vi er blitt kalde, på ild har vi kunnet stekt mat slik at vi ikke sulter, og den har gitt oss lys når det har vært mørkt. Her på Samiske kirkedager er vi samlet rundt Guds ord. Og Guds ord er som ild. Den gir oss varme og trygghet når vi er kalde, den er føde for vår sjel, og om livet ser mørkt ut kan ilden være et lys for oss.

På disse samiske kirkedager er det mange foredrag som på ulike måter berører temaet, og som nok vil være til styrke for oss.

Mitt ønske er at vi også også husker å ta vare på troens ild når vi drar tilbake til vår hverdag, slik at vi hver dag husker hva det viktigste er som gir oss varme, lys og føde for vår sjel.

*Hilsen til Samiske kirkedager*

*Anár/Enare 5. august 2022*

*Sara Ellen Anne Eira, leder Samisk kirkeråd, Den norske kirke*